CELEX: 62018TN0418
Language: mt
Date: 2018-07-06 00:00:00
Title: Kawża T-418/18: Rikors ippreżentat fis-6 ta’ Lulju 2018 – PT vs Il-Bank Ewropew tal-Investiment (BEI)

15.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 373/11
            
         
      Rikors ippreżentat fis-6 ta’ Lulju 2018 – PT vs Il-Bank Ewropew tal-Investiment (BEI)
      (Kawża T-418/18)
      (2018/C 373/12)
      Lingwa tal-kawża: l-Isvediż
      
         Partijiet
      
      
         Rikorrent: PT (irrappreżentat minn: E. Nordh, lawyer)
      
         Konvenut: Il-Bank Ewropew tal-Investiment (BEI)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-BEI tal-4 ta’ April 2018 li tkeċċi lir-rikorrent;
               
            
                  —
               
               
                  tikkundanna lill-konvenut għall-ħlas ta’ kumpens lill-konvenut għad-danni materjali li jammontaw għal EUR 2 240,31 u għad-danni morali li jammontaw għal EUR 50 000, u
               
            
                  —
               
               
                  tikkundanna lill-konvenut għall-ħlas tal-ispejjeż tal-kawża.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv huwa bbażata fuq il-ksur tad-drittijiet tad-difiża
                  
                              —
                           
                           
                              Ir-rikorrenti jiddikjara li l-konvenut ma ppermettilux jiddefendi ruħu fl-aħjar kundizzjonijiet possibbli kontra l-allegazzjonijiet vantati minnu. Ir-rikorrent isostni li ġie miksur ukoll id-dritt tiegħu għal amministrazzjoni tajba.
                           
                        
            
                  2.
               
               
                  It-tieni motiv huwa bbażat fuq żball manifest ta’ evalwazzjoni deċiżiv
                  
                              —
                           
                           
                              Ir-rikorrenti jiddikjara li fil-kuntest tal-ksur tad-drittijiet tad-difiża tiegħu, il-konvenut wettaq ukoll diversi żbalji manifesti ta’ evalwazzjoni deċiżivi.